Hei,Jeg lurer litt på hvor din interesse for syntetiske rusmidler stammer fra. Kjenner du til Alexander Shulgin og hans forskning på temaet? Hvordan forholder du deg til hans hovedsakelig positive subjektive opplevelser på psykoaktive substanser?Her tenker jeg da mest på medisinske bruksområder til substanser som er laget for det rekreasjonelle markedet. Det første som popper opp hos meg er methoxetamine sitt bruksområde som smertelindring av fantomsmerter, som er anekdotalt dokumentert av den britiske kjemikeren som først syntetiserte stoffet for et par år tilbake.Jeg tenker da f.eks. på om noen kommer inn å sier de har tatt en overdose av 25i-NBOMe, her finnes det tilnærmet ingen faglitteratur i forhold til behandling og overdose.Hvis ja, hvordan? Hvis nei, hvorfor ikke? (merk at her tenker jeg ikke hovedsakelig på syntetiske cannabinoider som har vist seg å være svært farlige, men alle kjemiske psykoaktive molekyler)Til slutt vil jeg tipse deg om et par sider som har vært særdeles opplysende for meg i min søken etter lære rundt syntetiske psykoaktive substanser. Reddit.com/r/drugnerds er et diskusjonsforum som holder et langt høyere nivå enn «rus på spylervæske» eller «Hjelp! Jeg har store pupiler». På r/drugnerds samles kjemikere, forskere, leger og over gjennomsnittlig interesserte brukere seg sammen og diskuterer alt i fra effekten av selektive 5HT2a antagonister til skadereduksjon i forhold til sporadisk bruk av seretoninutslippende substanser. Det finnes ikke noen norske alternativer som jeg har funnet så langt, men den norske bloggen narkopolet inneholder en del interessante artikler og linker, men den ser dessverre ikke ut til å bli oppdatert lengre.Forstår om du ikke har tid til å svare på alt. Setter uansett pris på at du har satt av tid til dette.